আবার পুরসভার প্রতিনিধিরা সতর্ক হতে বললেন সৌরভ গঙ্গোপাধ্যায়ের পরিবারকে। তাঁর বাড়িতে মশার লার্ভা মিলেছে আগেই। বৃহস্পতিবারে তাঁর বাড়ির গেটে পোস্টার মেরে গিয়েছিলেন পুরসভা কর্তৃপক্ষ। শুক্রবার আবারও তাঁরা এলেন সৌরভ গঙ্গোপাধ্যায়ের বাড়িতে।
এদিন পুরসভার চার প্রতিনিধি সৌরভের বীরেন রায় রোডের বাড়িতে আসেন। তাঁরা ডেঙ্গু থেকে সতর্ক হতে বলেন গঙ্গোপাধ্যায় বাড়িতে। 
বৃহস্পতিবার সৌরভের বাড়ি-সহ গোটা ১২৩ নম্বর ওয়ার্ডে মশা মারা তেল ছড়ায় পুরসভা। আশপাশের এলাকার বিভিন্ন বাড়িতে দেওয়া হয় মশা মারার ওষুধ। 
গতকালের নোটিশে পুরসভার পক্ষ থেকে স্পষ্ট জানিয়ে দেওয়া হয়, সৌরভের বাড়ির টবের জলে ডেঙ্গি-বহনকারী মশার লার্ভা পাওয়া গিয়েছে। এর পরই তাঁরা জানিয়েছিলেন শুক্রবারও তাঁরা আসবেন।
সেই মতো তাঁরা শুক্রবারও এসে সৌরভদের ডেঙ্গুর বিরুদ্ধে আরও সতর্ক ও সচেতন হতে জানিয়ে যান। 

এই বিষয়ে অন্যান্য খবর

জ্বরে আক্রান্ত সৌরভের দাদা স্নেহাশিস, ভর্তি হাসপাতালে, ডেঙ্গি কিনা উঠছে প্রশ্ন


প্রসঙ্গত, সৌরভের দাদা স্নেহাশিস গঙ্গোপাধ্যায় এই মুহূর্তে জ্বরে আক্রান্ত হয়ে একটি বেসরকারি হাসপাতালে চিকিৎসাধীন রয়েছেন। আশঙ্কা করা হচ্ছে, তাঁর ডেঙ্গি হয়েছে।